|  |
| --- |
|  **APSTIPRINĀTS**Rēzeknes novada domes2017.gada 16.novembra sēdē(protokols Nr.27, 3§) |

**Rēzeknes novada pašvaldības**

**Bērnu tiesību aizsardzības sadarbības grupas**

**nolikums**

*Izdoti saskaņā ar Ministru kabineta 2017.gada 12.septembra*

*Noteikumu Nr.545 “Noteikumi par institūciju*

*sadarbību bērnu tiesību aizsardzībā” 14.punktu*

1. Rēzeknes novada pašvaldības Bērnu tiesību aizsardzības sadarbības grupa (turpmāk - sadarbības grupa) ir Rēzeknes novada domes izveidota konsultatīva koleģiāla institūcija, kuras darbības teritorija ir Rēzeknes novada administratīvā teritorija.
2. Sadarbības grupas darbības mērķis ir atbilstoši institūciju kompetencē esošajiem bērnu tiesību aizsardzības jautājumiem, īstenot bērnu tiesību aizsardzību, kā arī veicināt institūciju saskaņotu darbību bērnu tiesību aizsardzībā.
3. Sadarbības grupa savā darbībā ievēro Latvijas Republikas Satversmi, Latvijas Republikas likumus, Ministru kabineta noteikumus, pašvaldību saistošos noteikumus, vispārējos tiesību principus un šo nolikumu.
4. Sadarbības grupas uzdevums ir veicināt sadarbību starp Rēzeknes novada pašvaldības Izglītības pārvaldi, Rēzeknes novada pašvaldības izglītības iestādēm, Rēzeknes novada pašvaldības Sociālo dienestu, Rēzeknes novada pašvaldības Administratīvo komisiju, Rēzeknes novada bāriņtiesām un Rēzeknes novada pašvaldības pagastu pārvaldēm (turpmāk visas kopā – pašvaldības institūcijas), kā arī sadarbību starp pašvaldības institūcijām, Valsts policiju, Valsts probācijas dienestu un nevalstiskajām organizācijām.
5. Darba organizācija preventīvajā darbā un risinot vardarbības gadījumus pret bērnu notiek vadoties pēc „Metodiskajiem ieteikumiem, veicot preventīvo darbu un risinot vardarbības gadījumus pret bērnu Rēzeknes novada pašvaldībā” (Pielikums Nr.1).
6. Darba organizācija ar bērnu, kurš pieļauj normatīvo aktu pārkāpumus notiek vadoties pēc „Metodiskajiem ieteikumiem darbā ar Rēzeknes novada pašvaldības administratīvajā teritorijā dzīvojošo bērnu, kurš pieļauj normatīvo aktu pārkāpumus” (Pielikums Nr.2).
7. Ja sadarbības grupa, izskatot individuālo gadījumu, nevar vienoties par saskaņotu un koordinētu sadarbību, sadarbības grupa 3 (trīs) darba dienu laikā informē Valsts bērnu tiesību aizsardzības inspekciju.
8. Sadarbības grupas sastāvu apstiprina ar Rēzeknes novada domes lēmumu.
9. Sadarbības grupas vadītājs:
	1. pilda ar normatīviem aktiem noteiktos pienākumus;
	2. veic sadarbības grupas darba rezultātu apkopošanu un nepieciešamības gadījumā arī analīzi;
	3. nodrošina sadarbības grupas rīcībā esošās informācijas saglabāšanu un pieejamību;
	4. sasauc sadarbības grupas sanāksmi sadarbības grupas vadītāja ievēlēšanai pēc gada pilnvaru termiņa izbeigšanās.
10. Sadarbības grupas locekļi:
	1. piedalās sadarbības grupas sanāksmēs;
	2. nepieciešamības gadījumā sniedz palīdzību materiālu sagatavošanā izskatīšanai sanāksmēs;
	3. paraksta sadarbības grupas protokolu.
11. Sadarbības grupas darbu materiāltehniski nodrošina Rēzeknes novada pašvaldības Izglītības pārvaldes speciālists bērnu tiesību aizsardzības jautājumos.
12. Sadarbības grupā locekļi un pieaicinātie pārstāvji sadarbības grupas darbības ietvaros ievēro ētikas un konfidencialitātes principus.

Domes priekšsēdētāja vietniece E.Pizāne